b'\n_START_ARTICLE_\nA Cinderella Story\n_START_SECTION_\nHandling\n_START_PARAGRAPH_\nSamatha Montgomery (eller som hun vil kaldes, Sam)(Hilary Duff) bor som 8-\xc3\xa5rig alene sammen med sin far, da Sams mor er d\xc3\xb8d, i en lille forstad i Californien. En dag bliver hendes far dr\xc3\xa6bt i et jordsk\xc3\xa6lv, og efterlader hende alene sammen med sin plastik-kirurgi-besatte stedmor, Fiona, og hendes to onde steds\xc3\xb8stre Brianna og Gabriella. 8 \xc3\xa5r senere er Sam en 13-talselev, som lever under sin onde stedmors behandling. Fiona har lavet Sams fars caf\xc3\xa9 om til lyser\xc3\xb8dt samlested for unge, og tvinger Sam til at arbejde der som servitrice. I skolen m\xc3\xa5 Sam k\xc3\xa6mpe med de "popul\xc3\xa6re" piger, som bliver ledet af cheerleaderen, Shelby. Sam f\xc3\xb8ler sig alene, selvom at hun har stadig har sin ven Carter, og hun g\xc3\xa5r derfor p\xc3\xa5 nettet, hvor hun kommer i kontakt med en, som kalder sig "Nomad". De skriver sammen og bliver venner. Hvad Sam ikke ved, er at "Nomad" faktisk er Austin Aames (Chad Michael Murray) som er quarterback p\xc3\xa5 skolens rugbyhold og skolens mest popul\xc3\xa6re dreng, som i \xc3\xb8jeblikket dater Shelby._NEWLINE_Som de skriver frem og tilbage inviterer Nomad/Austin Sam med til Halloween Dance, s\xc3\xa5 de kan m\xc3\xb8des ansigt-til-ansigt. Austin sl\xc3\xa5r op med Shelby, f\xc3\xa5 timer for ballet. Imellemtiden tvinger Fiona Sam til arbejde sent p\xc3\xa5 samlestedet, til midnat. Carter, Rhonda (Sams mentor og ven, som ogs\xc3\xa5 arbejder p\xc3\xa5 samlestedet) og resten af de ansatte p\xc3\xa5 samlestedet, hj\xc3\xa6lper Sam med at komme til ballet, kl\xc3\xa6dt ud som Askepot i Rhondas bryllupskjole. Hun m\xc3\xb8der Austin midt p\xc3\xa5 dansegulvet, og det er her at hun finder ud af at hendes "Nomad" er Austin. Austin f\xc3\xa5r kort efter Sam med uden for. Her spiller de "10 Sp\xc3\xb8rgsm\xc3\xa5l", Sam afsl\xc3\xb8rer aldrig sin identitet, imens de danser. Sams mobilalarm begynder at ringe et kvarter f\xc3\xb8r midnat, s\xc3\xa5 hun kan n\xc3\xa5 at l\xc3\xb8be tilbage til samlestedet, f\xc3\xb8r Fiona opdager, at hun var v\xc3\xa6k, og hun efterlader Austin uden at have fortalt hendes rigtige navn. Som Sam og Carter skynder sig v\xc3\xa6k fra ballet, taber Sam sin mobiltelefon. Austin samler den op, fast besluttet p\xc3\xa5 at finde ud af hvem "Askepot" er._NEWLINE_Da Sam n\xc3\xa6ste dag m\xc3\xb8der i skole, opdager hun at Austin har iv\xc3\xa6rksat en efters\xc3\xb8gning p\xc3\xa5 skolen, efter denne "Askepot". Sam f\xc3\xb8ler sig stadig for ubehageligt til mode, til at kunne fort\xc3\xa6lle Austin sandheden. En aften, finder Sams steds\xc3\xb8stre hendes emails til Austin, da de snuser rundt inde p\xc3\xa5 hendes v\xc3\xa6relse. Efter et mislykket fors\xc3\xb8g p\xc3\xa5 selv at fremst\xc3\xa5 som Askepot, viser steds\xc3\xb8strene Sams emails til Shelby og hendes venner. Steds\xc3\xb8strene f\xc3\xa5r Shelby til at tro, at Sam, med vilje, stjal Austin fra hende, og Shelby arrangerer i vrede en ond joke mod Sam, s\xc3\xa5 hun kan blive ydmyget. Joken foreg\xc3\xa5r foran hele skolen, og ogs\xc3\xa5 Austins far, som har fors\xc3\xb8gt at f\xc3\xa5 Austin til at tage p\xc3\xa5 college for at spille rugby, er der. Austin har aldrig fortalt hans far, at han hellere vil p\xc3\xa5 Princeton._NEWLINE_S\xc3\xa5ret og ydmyget, tager Sam hjem, hvor Fiona giver hende et brev fra Princeton, hvori der st\xc3\xa5r at Sam ikke er blevet optaget. Brevet er i virkeligheden falsk, og Fiona og steds\xc3\xb8strene har smidt det rigtige brev fra Princeton ud, hvori der stod, at Sam faktisk var blevet optaget. Sam, som nu har f\xc3\xa5et nok af hendes stedfamilies behandling af hende, siger op i samlestedet og flytter ind hos Rhonda. Natten f\xc3\xb8r den store rugbykamp, stormer Sam op i omkl\xc3\xa6dningsrummet og konfronterer Austin, med at hun er blevet tr\xc3\xa6t at hans to personligheder: en til hende og til hans venner. De sidste minutter inden kampen, indser Austin, hvad han har gjort, tr\xc3\xa6kker sig fra kampen og bliver venner med Sam igen. I slutningen af filmen finder Sam sin fars gemte testamenter, hvor der st\xc3\xa5r at hun arver alt hans. Sam g\xc3\xa5r til retten, og Fiona, Brianna og Gabriella bliver id\xc3\xb8mt sanfundstjeneste i samlestedet, under opsyn af Rhonda. Sam og Austin bliver begge optaget p\xc3\xa5 Princeton, hvor de sammen begynder deres nye liv.'